SBS Discovery ja The Voice nettiennätykseen
SBS Discovery jatkaa voittokulkuaan radiokanavien verkkokilpailussa. Viime viikolla SBS Discoveryn brandit keräsivät verkkoon yhteensä huimat 570 667 eri kävijää ja ylittivät näin maagisen puolen miljoonan kävijän rajan. Ennätyksen rikkoi myös The Voicen viihde- ja lifestyle -sisältöihin keskittyvä verkkopalvelu. The Voicen saitilla vieraili viime viikolla ennätykselliset 473 380 eri kävijää. TNS Metrixin viikkolukujen mittauksessa SBS Discovery ylsi sijalle 12.
Online- ja mobiilipalveluiden kehittäminen on jo vuosia kuulunut olennaisena osana yhtiön strategiaan ja tulos näkyy markkinahallintana. SBS Discovery tavoittaa onlinessa ja mobiilissa enemmän kävijöitä kuin koko muu kaupallinen radioala yhteensä.
- Online- ja mobiilipuolen innovaatiot, kuten Iskelmän ja Radio Cityn nettipalveluissa käyttöön otettu LDR (Listener Driven Radio), ovat osoittautuneet menestyksiksi ja kasvattaneet kanavien online-kävijöiden määrää. Sisältöväki on tehnyt loistavaa työtä onlinen kehittämisessä, hehkuttaa sisältöjohtaja Johannes Saukko.
Mainostajille SBS Discovery online tarjoaa satojen tuhansien kävijöiden tavoittavuuden laadukkaassa ympäristössä niin verkossa kuin mobiilissakin. SBS Discoveryn online-brandeihin kuuluvat The Voicen, Iskelmän, Radio Cityn, Radio Pookin, TV5:n sekä Kutosen nettisaitit. Kävijämäärissä taakse jäävät muun muassa Ampparit.com, Aamulehti, Seiska sekä kaikki muut kaupalliset radiokanavat.
Lisätietoja:
Johannes Saukko, sisältöjohtaja, SBS Discovery Radio Oy, p. 040 594 8670, email@example.com
SBS Discovery Radio Oy on kaupallisen radiotoiminnan markkinajohtaja, johon kuuluvat radiokanavat The Voice, Iskelmä, Radio City ja raahelainen paikallisradio Radio Pooki. SBS Discovery Radio Oy panostaa vahvasti laadukkaisiin online-sisältöihin ja radiokanavien online-yhteisöt ovat maan suosituimpia. Yhtiön liikevaihto vuonna 2012 oli 17 M€. SBS Discovery Radio Oy työllistää Suomessa noin 130 media-alan ammattilaista. Yhtiö on sijoittunut erinomaisesti Great Place To Work –tutkimuksessa ja sen tavoitteena on olla Suomen paras media-alan työpaikka. SBS Discovery Radio Oy:n omistaa amerikkalainen mediayhtiö Discovery Communications.